CELEX: 22011D0129
Language: fi
Date: 2011-12-02 00:00:00
Title: ETA:n sekakomitean päätös N:o 129/2011, annettu 2 päivänä joulukuuta 2011 , ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

15.3.2012   
            
            
               FI
            
            
               Euroopan unionin virallinen lehti
            
            
               L 76/12
            
         ETA:n SEKAKOMITEAN PÄÄTÖS
   N:o 129/2011,
   annettu 2 päivänä joulukuuta 2011,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite II muutettiin 21 päivänä lokakuuta 2011 annetulla ETA:n sekakomitean päätöksellä N:o 115/2011 (1).
            
         
               (2)
            
            
               Elintarvikkeiden kanssa kosketukseen joutuvista muovisista materiaaleista ja tarvikkeista 14 päivänä tammikuuta 2011 annettu komission asetus (EU) N:o 10/2011 (2) olisi otettava osaksi sopimusta.
            
         
               (3)
            
            
               Asetuksella (EU) N:o 10/2011 kumotaan komission direktiivit 80/766/ETY (3), 81/432/ETY (4) ja 2002/72/EY (5), jotka on otettu osaksi sopimusta ja jotka näin ollen olisi poistettava sopimuksesta.
            
         
               (4)
            
            
               Käytännön syistä säädökset, jotka luetellaan liitteessä II olevassa XII luvussa olevan otsikon ”SÄÄDÖKSET, JOIHIN SOPIMUSPUOLTEN ON KIINNITETTÄVÄ HUOMIOTA” alla, numeroidaan uudelleen.
            
         
               (5)
            
            
               Tämä päätös koskee elintarvikelainsäädäntöä. Sopimuksen liitteessä II olevan XII luvun johdannossa esitetyn mukaisesti elintarvikelainsäädäntöä ei sovelleta Liechtensteiniin niin kauan, kuin Euroopan yhteisön ja Sveitsin valaliiton sopimusta maataloustuotteiden kaupasta sovelletaan Liechtensteiniin. Tätä päätöstä ei näin ollen sovelleta Liechtensteiniin,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liitteessä II oleva XII luku seuraavasti:
   
               1.
            
            
               Poistetaan 25 kohdan (komission direktiivi 80/766/ETY), 28 kohdan (komission direktiivi 81/432/ETY) ja 54zzb kohdan (komission direktiivi 2002/72/EY) tekstit.
            
         
               2.
            
            
               Lisätään 36 kohtaan (neuvoston direktiivi 85/572/ETY) luetelmakohta seuraavasti:
               
                           ”—
                        
                        
                           
                              32011 R 0010: komission asetus (EU) N:o 10/2011, annettu 14 päivänä tammikuuta 2011 (EUVL L 12, 15.1.2011, s. 1)”.
                        
                     
         
               3.
            
            
               Lisätään 54zzzzzm kohdan (komission asetus (EU) N:o 16/2011) jälkeen kohta seuraavasti:
               
                           ”55.
                        
                        
                           
                              32011 R 0010: komission asetus (EU) N:o 10/2011, annettu 14 päivänä tammikuuta 2011, elintarvikkeiden kanssa kosketukseen joutuvista muovisista materiaaleista ja tarvikkeista (EUVL L 12, 15.1.2011, s. 1)”.
                        
                     
         
               4.
            
            
               Otsikon ”SÄÄDÖKSET, JOIHIN SOPIMUSPUOLTEN ON KIINNITETTÄVÄ HUOMIOTA” alla olevat kohdat numerosta 55 (komission suositus 78/358/ETY) numeroon 67 (komission suositus 2010/161/EU) numeroidaan uudelleen 1–13 kohdaksi.
            
         2 artikla
   Asetuksen (EU) N:o 10/2011 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 3 päivänä joulukuuta 2011, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 2 päivänä joulukuuta 2011.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 341, 22.12.2011, s. 78.
   
      (2)  EUVL L 12, 15.1.2011, s. 1.
   
      (3)  EYVL L 213, 16.8.1980, s. 42.
   
      (4)  EYVL L 167, 24.6.1981, s. 6.
   
      (5)  EYVL L 220, 15.8.2002, s. 18.
   
      (6)  Valtiosäännön asettamista vaatimuksista ei ole ilmoitettu.